Diari Oficial de la Generalitat Valenciana


Sumari del DOGV 9692, del 27-09-2023 (2023/9759)

RESOLUCIÓ de 22 de setembre de 2023, de la presidenta de Turisme Comunitat Valenciana, de concessió dels Premis Turisme Comunitat Valenciana corresponents a l'edició de 2023.
------------------------------------------------------------------------------------------------------------------------------------------------------------------------------

### Dades del document

Número de DOGV
:   9692

Data del DOGV
:   27-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9759


Data del document
:   22-09-2023

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * Turisme Comunitat Valenciana
    * distinció honorífica

RESOLUCIÓ de 22 de setembre de 2023, de la presidenta de Turisme Comunitat Valenciana, de concessió dels Premis Turisme Comunitat Valenciana corresponents a l'edició de 2023. [2023/9759]  
Per Resolució de 17 de febrer de 2023, del llavors president de Turisme Comunitat Valenciana, es van establir les bases reguladores del procés de selecció de candidatures i concessió dels Premis Turisme Comunitat Valenciana 2023.  
L'article 7 d'aquesta resolució estableix que els premis es concediran mitjançant resolució del president de Turisme Comunitat Valenciana. Serà el jurat el que es reunirà per a la valoració de les candidatures presentades i, després de les necessàries deliberacions, proposarà, a través del seu president, la concessió de premis a la Presidència de Turisme Comunitat Valenciana. D'aquesta reunió se n'alçarà la corresponent acta.  
Així mateix, la dita resolució de convocatòria de premis disposa en l'article 4 que la presidència del jurat dels Premis Turisme Comunitat Valenciana 2023 serà ocupada per la persona titular de la Direcció de Turisme Comunitat Valenciana, i la persona que ocupe la Subdirecció General de Turisme n'exercirà la suplència en el cas d'absència de la persona titular.  
En virtut de tot això, vista l'acta de la reunió del jurat de data 18 de setembre de 2023 que recull els acords adoptats, que conté la relació proposada de candidats a premiar, resolc:  
  
Primer  
Concedir els Premis Turisme Comunitat Valenciana 2023, en cadascuna de les modalitats convocades, a les següents candidatures:  
  
Modalitat 1, a la trajectòria turística, que s'atorgarà a qui s'haja distingit, al llarg dels anys, per la realització d'activitats que repercutisquen de manera positiva en el turisme de la Comunitat Valenciana, a fi de reconéixer els mèrits de persones o col·lectius que es caracteritzen pel seu esforç i dedicació, tant en el desenvolupament d'iniciatives empresarials o de dinamització de productes i destinacions turístiques de la Comunitat Valenciana, com en el desenvolupament de la seua professió o activitat mitjançant una participació activa i participativa dins de les seues empreses, en pro del nostre turisme.  
Ex aequo,  
- Confederació d'Empresaris d'Hostaleria i Turisme de la Comunitat Valenciana - Conhostur.  
- Hoteles Poseidón (Hoteles Devesa, SLU).  
- Toni Montoliu «El precursor de l'agroturisme».  
  
Modalitat 2, a la formació, investigació i innovació turística, que s'atorgarà a qui, durant 2023 haja desenvolupat projectes d'investigació i/o de base innovadora aplicats sobre l'activitat turística, ja siga en l'àmbit de la creació o gestió d'empreses, la configuració de nous productes turístics, el reposicionament de destinacions o la seua especialització o qualssevol altres actuacions d'índole similar que comporten un increment de la competitivitat del sector turístic valencià.  
  
- CIPFP Costa de Azahar (Cosda).  
  
Modalitat 3, a la promoció i comunicació turística, que s'atorgarà a qui, durant 20197, duga a terme accions de promoció i comunicació turístiques noves i singulars. Així mateix, tindran cabuda en aquesta modalitat les iniciatives desenvolupades pels destins i empreses turístiques que suposen una millora clara del posicionament en els mercats mitjançant activitats de promoció i comunicació de la Comunitat Valenciana.  
- Patacona Fest - Alboraia  
  
Modalitat 4, al turisme sostenible, que s'atorgarà a qui, durant 2023, contribuïsca a fer del turisme un catalitzador de canvi positiu en algun dels següents àmbits:  
a) Creixement econòmic sostenible  
b) Generació d'ocupació i reducció de la pobresa  
c) Ús eficient dels recursos i protecció del medi ambient  
d) Foment dels valors culturals i la diversitat del patrimoni  
- Grupo Gastroadictos  
  
Modalitat 5, al turisme inclusiu, que s'atorgarà a qui, durant 2023, contribuïsca significativament a la millora de l'accessibilitat en algun o alguns dels components de la cadena de valor del sector turístic. Igualment, es valorarà el desenvolupament d'iniciatives vinculades al Codi Ètic del Turisme Valencià mitjançant la implantació d'accions de responsabilitat social empresarial o corporativa.  
- Els Magazinos, Dénia  
  
Segon  
Atorgar, a proposta del jurat, el següent  
  
Esment especial  
1. A Ilunion Hoteles, per la seua labor social i contribució al desenvolupament sostenible en l'àmbit turístic de la Comunitat Valenciana.  
  
Tercer  
Ordenar la publicació de la present resolució en el Diari Oficial de la Generalitat Valenciana, de conformitat amb l'article 7 de la Resolució de 17 de febrer de 2023, del president de Turisme Comunitat Valenciana, per la qual s'estableixen les bases reguladores del procés de selecció de candidatures i concessió dels Premis Turisme Comunitat Valenciana 2023.  
  
Contra la present resolució, que exhaureix la via administrativa, podrà interposar-se un recurs contenciós administratiu davant els jutjats contenciosos administratius, dins del termini de dos mesos comptats des de l'endemà de la notificació d'aquesta i, potestativament, podrà interposar-se un recurs de reposició davant el president de Turisme Comunitat Valenciana, en el termini d'un mes, a comptar de l'endemà de la notificació d'aquesta, tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 22 de setembre de 2023.- La presidenta de Turisme Comunitat Valenciana: Cristina Moreno Borrás.